kardosdrur/scandi-wiki huggingface dataset:
Den Sorte Hætte

Den Sorte Hætte er en dansk stumfilm fra 1911, der er instrueret af William Augustinus efter manuskript af en Hr. Ravn Jensen (muligvis skuespilforfatteren Johannes Ravn-Jonsen).

Handling 
Sherlock Holmes engageres til at lokalisere en ægtemand taget til fange af "Den sorte Hætte".

Medvirkende 
 Lauritz Olsen - Sherlock Holmes
 Waldemar Hansen - Sagfører
 Julie Henriksen - Sagførerens kone
 Otto Lagoni - Kontorist
 Frederik Jacobsen - Lord Capetown
 Parly Petersen
 Otto Detlefsen
 Axel Boesen - Skurk
 Axel Schultz
 Franz Skondrup
 Svend Cathala
 Carl Schenstrøm - Politibetjent

Referencer

Eksterne henvisninger 
 

Stumfilm fra Danmark
Danske film fra 1911
Cornelius Kragh Aastrup

Cornelius Kragh Aastrup (født 5. maj 1995) er en dansk håndboldspiller, der spiller i den bedste franske herreliga, Starligue. Han er opvokset i Gentofte ved København og har spillet alle sine ungdomsår i Hellerup Idrætsklub, HIK.

Siden 2022 har han spillet for Dunkerque Handball Grand Littoral.

Fra 2021-2022 spillede han for Fredericia Håndbold.

Fra 2018-2021 spillede han for Skanderborg Aarhus Håndbold, hvor han i 2019 og 2020 var holdets topscorer.

Fra 2016 til 2018 spillede han for Skjern Håndbold, med hvem han blev Dansk Mester (2018), pokalvinder (2017) og nåede kvartfinalen i Champions Leaque . (2018)

Fra 2014-2016 spillede han for Nordsjælland Håndbold, og var i begge sæsoner klubbens topscorer med hhv. 177 mål (topscorer i 1. division) og 150 mål (Herreligaen).

I 2015 blev han valgt til årets mandlige 1. divisionsspiller i Håndboldspillerforeningens kåring.

Landshold 

Cornelius Kragh Aastrup debuterede 7. November 2015 på Udviklingslandsholdet, og vandt VM-sølv med U21-landsholdet i Brasilien i 2015 [3]. 

Personer fra Gentofte
Håndboldspillere fra Danmark
Håndboldspillere fra Nordsjælland Håndbold
Håndboldspillere fra Skjern Håndbold
Natasja Clausen

Natasja Lemming Clausen (født d. 19. april 1992 i Rødovre) er en dansk håndboldspiller, der spiller for Nykøbing Falster Håndboldklub. Hun kom til klubben i 2019. Hun har tidligere optrådt for Lyngby HK og Ringkøbing Håndbold.

Hun har flere U-landsholdskampe på CV'et.

Eksterne henvisninger 
 Spillerprofil - Ringkøbing Håndbold 
 Hbold - Natasja Clausen 
 Handball - Natasja Clausen 

Personer fra Rødovre
Håndboldspillere fra Danmark
Håndboldspillere fra Ringkøbing Håndbold
Upnor Castle

Upnor Castle er et fort i landsbyen Upnor ved Medway i grevskabet Kent i Sydengland. Fæstningen skulle beskytte skibe under kronen, der var forankret på Medway udenfor Chatham Dockyard. Dronning Elizabeth 1. beordrede opførelsen i 1559, og det stod færdigt i 1567.

English Heritage ejer det, og Rådet i Medway driver det.

Se også  
 Liste over borge og slotte i England

Referencer 

Slotte i Kent
Jette Hansen

Jette Hansen (født d. 21. juli 1987) er en tidligere dansk håndboldspiller. Igennem hendes karriere optrådte hun for KIF Vejen/Vejen EH, Team Tvis Holstebro og Silkeborg-Voel KFUM.

Hun fik debut på det danske A-landshold i marts 2015 til et Golden League- stævne.

Eksterne henvisninger 

Jette Hansen på hbold.dk via web.archive.org
 27-årig landholdsdebutant drømmer om en slutrunde 

Personer fra Skanderborg Kommune
Håndboldspillere fra Danmark
Håndboldspillere fra Silkeborg-Voel KFUM
Håndboldspillere fra Team Tvis Holstebro
Kommunal- og regionsrådsvalg 2005

Det danske kommunal- og regionsrådsvalg 2005 blev afholdt den 15. november 2005.

Resultat 
Stemmerne ved kommunalvalget fordelte sig således på landsplan:

Stemmeprocenten blev 69,4 % ved regionsrådsvalget til de 5 nye regioner og 69,5% ved kommunalvalget til de 98 hovedsagelig nye kommuner. Denne, den første valgperiode for de nye regioner, begyndte, da regionerne blev oprettet 1. januar 2007 og sluttede 31. december 2009. 32 af de nyvalgte kommunalbestyrelser havde valgperiode fra 1. januar 2006 til 31. december 2009. Heriblandt var Bornholms Regionskommune, som blev oprettet 1. januar 2003 efter en lokal folkeafstemning i maj 2001 i de fem kommuner gav et flertal for sammenlægning med Bornholms Amt, og Ærø Kommune, som var en del af Strukturreformen men blev oprettet 1. januar 2006. De 66 resterende kommuner blev først oprettet 1. januar 2007, og de nyvalgte kommunalbestyrelser havde derfor valgperiode fra 1. januar 2007 til 31. december 2009 i disse kommuner.

Referencer 

2005
Politiske valg i 2005
2005
Stine Bonde

Stine Bonde Aagaard (født d. 2. juni 1988 i Hillerød) er en dansk håndboldspiller, der spiller for Silkeborg-Voel KFUM. Hun kom til klubben i 2014. Hun har tidligere optrådt for Randers HK.

Eksterne henvisninger 
 
 Hbold - Stine Bonde 

Personer fra Randers
Håndboldspillere fra Danmark
Håndboldspillere fra Randers HK
Håndboldspillere fra Silkeborg-Voel KFUM
Profan

Profan er et adjektiv som stammer fra det latinske profanus, «udenfor helligdommen» (fanum betyder «helligdom»). Vanhellig er synonymt med profan.

Det betegner egenskaber ved objekter eller handlinger som ikke står i sammenhæng med en kult, og dermed ikke har nogen rituel eller religiøs betydning. Det profane er rodfæstet, verdslig natur, og dets modsatte er hellig.

Synonym
Synonymer til profan kan være: 
uindviede 
ikke-hellig 
ikke-kirkelig 
verdslig 
sekulær 
gudløs
ugudelig 
blasfemisk 
respektløs
Profanity på engelsk kan betyde bandeord.

Betegnelse
Profanering betegner vanhelligelse af materielle eller immaterielle værder, der udføres af folk med en anden religion eller verdensanskuelse.

Se også
 Helligbrøde

Referencer

Religion
Latinske vendinger
Religionssociologi
Socialvidenskabelige begreber
Émile Durkheim
Dorothea Augusta af Slesvig-Holsten-Sønderborg

Dorothea Augusta af Slesvig-Holsten-Sønderborg (30. september 1636 – 28. februar 1662) var en dansk-tysk prinsesse, der var landgrevinde af Hessen-Itter fra 1661 til 1662. Hun var datter af hertug Hans Christian af Slesvig-Holsten-Sønderborg og blev gift med landgrev Georg 3. af Hessen-Itter.

Biografi 
Dorothea Augusta blev født den 30. september 1636 i Sønderborg på Als som det ældste barn af hertug Hans Christian af Slesvig-Holsten-Sønderborg i hans ægteskab med Anna af Delmenhorst.

Hun blev gift den 5. maj 1661 i Sønderborg med landgrev Georg 3. af Hessen-Itter, der var en yngre søn af landgrev Georg 2. af Hessen-Darmstadt. Ved faderens død blev Georgs storebror Ludvig landgreve af Hessen-Darmstadt og overlod Georg det lille herskab Itter i Ederdalen omkring byen Vöhl som sekundogenitur.

Dorothea Augusta døde kort tid efter brylluppet, den 28. februar 1662 i Vöhl. Landgrev Georg giftede sig igen efter hendes død med Juliane Alexandrine af Leiningen.

Eksterne links 
 Hans den Yngres efterkommere 

Sønderborgske fyrstelige
Huset Oldenburg
Danskere i 1600-tallet
Christine Elisabeth af Slesvig-Holsten-Sønderborg

Christine Elisabeth af Slesvig-Holsten-Sønderborg (23. juli 1638 – 7. juli 1679) var en dansk-tysk prinsesse, der var hertuginde af Sachsen-Weimar fra 1662 til 1679. Hun var datter af hertug Hans Christian af Slesvig-Holsten-Sønderborg og var gift med hertug Johan Ernst 2. af Sachsen-Weimar.

Biografi 

Christine Elisabeth blev født den 23. juli 1638 i Sønderborg som det andet barn af hertug Hans Christian af Slesvig-Holsten-Sønderborg i hans ægteskab med Anna af Delmenhorst.

Hun blev gift den 14. august 1656 i Weimar med hertug Johan Ernst 2. af Sachsen-Weimar. Der blev født 5 børn i ægteskabet.

Hertuginde Christine Elisabeth døde 40 år gammel den 7. juli 1679 i Weimar. Johan Ernst overlevede sin kone med 3 år og døde den 15. maj 1683 i Weimar.

Eksterne links 
 Hans den Yngres efterkommere

Sønderborgske fyrstelige
Huset Oldenburg
Danskere i 1600-tallet
Personer fra Sønderborg
Eleonore Charlotte af Sachsen-Lauenburg

Eleonore Charlotte af Sachsen-Lauenburg (8. august 1646 – 26. januar 1709) var en tysk prinsesse, der var datter af hertug Frans Henrik af Sachsen-Lauenburg og gift med hertug Christian Adolf af Slesvig-Holsten-Sønderborg.

Biografi 
Eleonore Charlotte blev født den 8. august 1646 i Marienfließ i Pommern som datter af hertug Frans Henrik af Sachsen-Lauenburg i hans ægteskab med Marie Juliane af Nassau-Siegen

Hun giftede sig den 1. november 1676 i Franzhagen med hertug Christian Adolf af Slesvig-Holsten-Sønderborg, en søn af hertug Hans Christian af Slesvig-Holsten-Sønderborg. De fik fire børn.

Hertug Christian Adolf var i 1667 gået konkurs med det lille hertugdømme Sønderborg. Eleonore Charlotte og Christian Adolf levede derfor på godset Franzhagen i Sachsen-Lauenburg, som hun havde arvet.

Hertug Christian Adolf døde den 11. januar 1702 i Hamborg. Eleonore Charlotte overlevede sin mand med 7 år og døde 62 år gammel den 26. januar 1709 i Franzhagen.

Børn 

Sønderborgske fyrstelige
Huset Askanien
Prins Nicolas af Sverige

Prins Nicolas af Sverige, hertug af Ångermanland (Nicolas Paul Gustaf født 15. juni 2015 i Danderyd), er en svensk prins og hertug af Ångermanland. Han er søn af Prinsesse Madeleine og Christopher O'Neill og yngre bror til prinsesse Leonore og storebror til prinsesse Adrienne. Han er nummer ni i den svenske tronfølge.

Biografi

Fødsel 
Den 15. juni 2015 klokken 13.45 blev prins Nicolas født på Danderyd hospital. Han vejede 3080 gram og var 49 centimeter lang. Dagen efter fødslen blev skudt en kanonsalut på 21 skud fra Skeppsholmen i Stockholm og fra salutstationer i Göteborg, Härnösand, Karlskrona og Boden. Den 17. juni 2015 annoncerede kong Carl XVI Gustaf på et kabinetmøde på det kongelige palads prinsens navn og titel. Te Deum vil blive afholdt i det kongelige kapel på Stockholms Slot den 18. juni 2015.

Nicolas er hertug af Ångermanland, som tidligere aldrig har været et hertugdømme.

Dåb 
Prins Nicholas blev døbt søndag d. 11 oktober 2015 i svenska kyrkan i Drottningholms slottskyrka. Officianter ved dåben var ærkebiskop Antje Jackelén, Lars-Göran Lönnermark og pastor i Kungl. Hovförsamlingen Michael Bjerkhagen. Hans seks faddere er hans morbror prins Carl Philip, hans faster Natascha Abensperg und Traun, en anden fasters mand Henry D’Abo, hans mors fætter Gustaf Magnuson, sin fars ven Marco Wajselfisz og sin mors veninde Katarina von Horn . Ved dåben tildeles prins Nicolas Serafimerordenens insignier.

Navnet 
Navnet Nicolas, i form af Nikolaus, har forkommet tidligere i Bernadotte dynastiet; Kong Oscar Is yngste søn ved navn Nikolaus August, men blev bedre kendt som "Prins August", og hans yngste nevø, Prins Eugen, blev kaldt Eugen Napoleon Nicholas. Navnet Paul, har han modtaget efter sin farfar Paul O'Neill og endda efter sin far Christopher O'Neill, der bærer det som sit andet navne. Navnet Gustaf kommer fra hans morfar Carl XVI Gustaf,, og i øvrigt har været meget brugt i Sveriges kongelige længde. En slægtning til Prins Nicolas af samme navn er Prins Nicolas af Hohenzollern, barnebarn af Prinsesse Birgitta. En anden er prins Nikolai til Danmark, som er nummer syv i den danske tronefølge. En tredje er Prins Nicolas mors fætter Nikolaos af Grækenland og Danmark.

Prins Nicolas deler alle sine navne med sin mors farfars fætter, Lennart Bernadotte. Lennarts fulde navn var Gustaf Lennart Nicolaus Paul.

Titler, ordner og dekorationer

Titler og prædikater 
 15. juni 2015 - 6. oktober 2019: Hans Kongelige Højhed Prins Nicolas Paul Gustaf, hertug af Ångermanland.

 7. oktober 2019 - nu: Prins Nicolas Paul Gustaf, hertug af Ångermanland.

Svenske ordner og dekorationer 
  Ridder og Kommendør af Kongl. Maj:ts orden (Serafimerorden) - siden hans fødsel den 15. juni 2015, præsenteret ved sin døb den 11. oktober 2015.
  Ridder af Carl XIII:s orden - siden sin fødsel.

Anetavle 
Prins Nicolas deler i sagens natur aner med sine søskende Prinsesse Leonore af Sverige og Prinsesse Adrienne af Sverige.

Referencer

Eksterne henvisninger 

Prinser fra Sverige
Huset Bernadotte
Hertuger af Ångermanland
Personer fra Stockholm
Africano

Africano var et spillested i Esbjerg der blev oprettet i 1958  af Aksel Haahr Nielsen på Hotel Spangsberg i Havnegade i Esbjerg, som et  danse og spillested. Man kaldte det et ball- og showroom, da det blev oprettet. Hotel Spangsbjerg lå i krydset Havnegade- og Stormgade i Esbjerg. Det lå i stue etagen i den del af Hotel Spangsbjerg, der lå ud mod Stormgade.

Om Africano 
Skrevet om Africano i dagbladet Vestkysten…” ….esbjergensiske spillested Africano. Esbjerg var (måske) “Danmarks Liverpool!?”,  I hvert fald var der gang i musiklivet i den forblæste, sildeolielugtende provinsby, hvor de unge gjorde, hvad de kunne for at flygte fra de sort-hvide-fjernsyns fremmarch i de små og småkedelige hjem.”

Der blev stedet for pigtrådsmusik og anden pop musik.”…på Africano kunne man lytte og vride sig til de frisættende, ungdommelige toner, der kom fra den anden side af det store Vesterhav – også i lokale pigtrådsudgaver…” (Fra hele Danmark).
Blandt de mest berømte grupper der har spillet der er, engelske The Hollies.

”….En af de få store engelske grupper, der kom til Esbjerg i tresserne, var The Hollies. Alan Clarke og Co. optrådte på det hedengangne musiksted Africano og fjernsynet – dvs. Danmarks Radio, for der var ikke andre – var til stede…”

Lukningstruet og lukning i 1980 
Ifølge dagbladet Vestkysten fra dengang var Africano lukningstruet i efteråret 1968, fordi ungdommen svigtede stedet. Blandt andet var et par diskoteker ved at dukke op.
Aksel Haahr Nielsen ville dog give det en chance mere og forsøgte sig med danserestaurant for voksne.
I begyndelsen af 1970'erne skiftede Africano navn til Den Hvide Hest, og man forsøgte sig med »vin- og ølgod«-stemning.
Et par år senere blev det koncertsted for turnerende grupper som Gnags og Gasolin.
Men i 1980 var det hele forbi. Hotel Spangsberg, opført i 1875, blev revet ned - efter ophedede diskussioner og til manges store fortrydelse. De gamle historiske bygninger måtte vige pladsen for Hotel Olympic og diverse kontorbygninger.

Kilder 
JydskeVestkysten (27. februar 2004): Africano vækkes til live i egnsspil 

Kultur i Esbjerg
Spillesteder i Danmark
Bygninger, konstruktioner og anlæg i Esbjerg
Grand Coulee Dam

Grand Coulee Dam er en af verdens største vandkraftværks-dæmninger, beliggende i Columbia River i staten Washington i det nordvestlige USA.

Eksterne henvisninger

Bureau of Reclamation 

Vandkraftværker i USA
Dæmninger
Bygninger, konstruktioner og anlæg i Washington
Sultan bin Muhammad al-Qasimi

Sheikh Sultan III bin Muhammad Al-Qasimi () (født 2. juli 1939 i Sharjah) er emir af Sharjah og medlem af det øverste råd for de Forenede Arabiske Emirater.

Referencer 

Personer fra Forenede Arabiske Emirater
Emirer af Sharjah
Frederik Henrik Stuckenberg

Frederik Henrik Stuckenberg (født 17. april 1832 i København, død 4. maj 1899 i Lyngby) var en dansk fængselsmand. Han var far til Viggo Stuckenberg.

Kilder 

 

Kriminologer
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra København
Lasse Vigen Christensen

Lasse Vigen Christensen (født 15. august 1994) er en dansk professionel fodboldspiller, der spiller som midtbane for ADO Den Haag.

Karriere

Tidlige år 
Mens han spillede i Esbjerg, var han til prøvetræning i Arsenal,, men skiftede i stedet til FC Midtjyllands akademi. Efter halvandet år i FC Midtjylland var han til prøvetræning i Fulham i november 2011. Et par måneder senere, i januar 2012, skiftede han til Fulham.

Fulham F.C. 
Lasse Vigen Christensen fik sin debut for Fulham i FA Cups tredje runde mod Norwich City på Carrow Road og kom ind som indskifter i stedet for Steve Sidwell i det 84' minut i den modsatte kamp på Craven Cottage.

Vigen Christensen skrev den 30. januar 2014 under på en treårig aftale med Fulham, der holdt ham i klubben til sommeren 2017.

Den 27. januar 2017 blev det offentliggjort, at Lasse Vigen skiftede til Burton Albion F.C. på en lejeaftale af et halvt års varighed.

Brøndby 
Den 18. juli 2017 skrev Vigen en 4-årig kontrakt med Brøndby IF. Han fik en god start i Brøndby IF, idet han scorede fire mål i to Superligakampe: et debutmål i et 3-2-nederlag ude til FC Nordsjælland og et hattrick i en 5-3-sejr hjemme over Lyngby Boldklub, hvor han blev skiftet ind i pausen. Han blev på baggrund af disse præstationer kåret som månedens Superligaspiller i juli.. Vigen var målscorer, og en af banens bedste, på det Brøndby hold der den 24. maj 2021 slog FC Nordsjælland 2-0 og dermed sikrede sig det første danske mesterskab siden 2005.

SV Zulte Waregem
Den 21 juni 2021, offentliggjorde Zulte Waregem at man havde hentet Vigen på en fri transfer på en to-årig kontrakt med option på et år mere der starter 1 juli.

International karriere 
Vigen Christensen var en del af den danske trup til U-21 Europamesterskabet i fodbold 2015.

U17 EM i Serbien 2011

U17 VM i Mexico 2011

Hæder 
Brøndby IF
 DBU Pokalen: 2017-18
 Superligaen: 2020-21

Individuelt 
Brøndby IF
Månedens Superligaspiller, juli 2017

Henvisninger

Noter

Referencer

Eksterne henvisninger 

 Lasse Vigen Christensen på fulhamfc.com
 

Fodboldspillere fra Danmark
Fodboldspillere fra Esbjerg fB
Fodboldspillere fra FC Midtjylland
Fodboldspillere fra Fulham F.C.
Fodboldspillere fra Burton Albion F.C.
Fodboldspillere fra Brøndby IF
Deltagere for Danmark ved sommer-OL 2016
Carl Gustaf Qvarnström

Carl Gustaf Qvarnström, (født 23. marts 1810 i Stockholm, død 5. marts 1867), var en svensk billedhugger og maler.

Biografi 
Carl Gustaf Qvarnström var søn af en kammertjener hos prinsesse Sofia Albertina. Han begyndte i en alder af elleve i Konstakademiens principskola, hvor han i en alder af tolv fik sin første udmærkelse.

Eksterne henvisninger 

Medlemmer af Kungliga Akademien för de fria konsterna
Personer fra Stockholm
Malere fra Sverige
Billedhuggere fra Sverige
Gerda Qvist

Gerda Franziska Qvist (født 14. august 1883 i Helsinki, død 5. september 1957 i Helsinki) var en finsk medaljør og billedhugger.

Hun var en pioner inden for den moderne medalje kunst i Finland i begyndelsen af 1900'erne. Hun har blandt andet udført en medalje i 1932 af H.C. Andersen.

Biografi 
Gerda Qvist er datter af statsrådet Ernst Edvard Qvist og Anna Franciska Theodora Snellman.  Efter syvende klasse, kom Gerda Qvist på den finske Kunstforeningen tegningskole 1902-1905, hvor hun havde Viktor Malmberg som lærer i billedhuggerklassen, hun havde tidligere modtaget privatundervisning af Carl Eneas Sjöstrand. I foråret 1908 fik hun mulighed for at får undervisning af medaljekunstneren Erik Lindberg i Stockholm. Efter studier på tegningskolen og besøget i Stockholm arbejdede Qvist en kort periode i billedhuggeren Felix Nylunds atelier i Helsinki og følger to semestre af undervisningen på Helsinki Universitet ritsal.

Noter 

Billedhuggere fra Finland
Personer fra Helsinki
Bergewöhrden

Bergewöhrden er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen, der kun består af 12 huse, ligger på sydbredden af Ejderen.

Nabokommuner 
Nabokommuner er (med uret fra nord) kommunerne Süderstapel (i Kreis Slesvig-Flensborg), Hollingstedt og Hennstedt (begge i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
U/17 Europamesterskabet i fodbold 2015

U/17 Europamesterskabet i fodbold 2015 var den 14. udgave af U-17 Europamesterskabet i fodbold (33. gang med U/16 inkluderet), der er en turnering i aldersgruppen U/17 for medlemmer af UEFA. Bulgarien afholdte turneringen. Turneringen bestod af 16 hold for første gang siden 2002, idet antallet af hold blev øget fra otte til 16 i forhold til den forrige turnering. Spillere født på eller 1. januar 1998 var berettiget til at deltage i turneringen.

Hver kamp varede 80 minutter af to halvlege, med en pause på 15 minutter.

Stadioner 
Turneringen blev spillet på fire forskellige staioner i fire byer: Beroe Stadium (i Stara Zagora), Hadzhi Dimitar Stadium (i Sliven), Lazur Stadium (i Burgas) og Arena Sozopol (i Sozopol).

Dommere 
I alt 9 dommere, 12 linjedommere og fire fjerdedommere var blevet udvalgt til at afvikle turneringen.

Dommere
 Marius Avram (Rumænien)
 Danilo Grujić (Serbien)
 Adrien Jaccottet (Schweiz)
 Mads-Kristoffer Kristoffersen (Danmark)
 Erik Lambrechts (Belgien)
 Dumitru Muntean (Moldova)
 Paweł Raczkowski (Polen)
 Roy Reinshreiber (Israel)
 Alan Mario Sant (Malta)

Linjedommere
 Erik Arevshatyan (Armenien)
 Rejdi Avdo (Albanien)
 Mehmet Culum (Sverige)
 Namik Huseynov (Aserbajdsjan)
 Gareth Jones (Wales)
 Sten Klaasen (Estonia)
 Ville Koskiniemi (Finland)
 Aleh Maslianka (Hviderusland)
 Nuno Pereira (Portugal)
 Romans Platonovs (Letland)
 Dovydas Sužiedėlis (Litauen)
 Erik Weiss (Slovakiet)

Fjerdedommere
 Georgi Kabakov (Bulgarien)
 Tsvetan Krastev (Bulgarien)
 Nikola Popov (Bulgarien)
 Ivaylo Stoyanov (Bulgarien)

Gruppespil

Gruppe A

Gruppe B

Gruppe C

Gruppe D

Slutspil

Kvartfinaler 
Vinderne kvalificerer sig til FIFA U-17 World Cup 2015. Taberne skal i play-off.

Kvalifikation til FIFA U-17 World Cup 2015 
Vinderne kvalificerer sig til FIFA U-17 World Cup 2015.

Semifinaler

Finale

Referencer 

EM i fodbold
Fodbold i 2015
Præsidentvalget i Tyskland 1925

Præsidentvalget i Tyskland 1925 var det første valg til tysk præsident, kaldet Reichspräsident. Den første præsident, Friedrich Ebert (SPD) var blevet valgt indirekte (af parlamentet) i 1919, men Weimarforfatningen bestemte, at hans efterfølger skulle vælges af "hele det tyske folk". Efter to valgrunder, den 29. marts og den 26. april, blev Paul von Hindenburg valgt til præsident.

Den partiløse general Hindenburg var kandidat for en bred koalition på borgerlig side. Mange på højresiden håbede, at, hvis monarkisten Hindenburg blev valgt, ville han genoprette tilstanden, som den var før Weimarforfatningen.

Valgsystem 

I henhold til den daværende tyske forfatning måtte der, hvis ingen kandidat opnåede en absolut majoritet (mere end 50 %) i første runde, holdes en ny valgrunde, hvor den som fik flest stemmer vandt valget. Det var tilladt for en gruppering at nominere en alternativ kandidat i anden runde.

Første valgrunde 

Syv kandidater stillede til valg i første runde. Hindenburg var ikke blandt dem, men blev først nomineret i anden runde. Højresidens kandidat var derimod Karl Jarres fra Gustav Stresemanns nationalliberale Deutsche Volkspartei. Jarres var tidligere indenrigsminister, vicekansler og borgmester i Duisburg. Otto Braun, SPDs kandidat og preussisk statsminister, var også en kendt og respekteret politiker. Det katolske Zentrums kandidat, Wilhelm Marx, var partiets formand og tidligere tysk rigskansler.

De andre kandidater var Ernst Thälmann fra kommunistpartiet KPD og Willy Hellpach fra det venstreliberale Deutsche Demokratische Partei (DDP). Den første runde blev afholdt 29. marts, med en valgdeltagelse på 68,9 %.

Anden valgrunde 

Etter første valgrunde trak Jarres sig til fordel for Hindenburg. Den populære general og partiløse konservative monarkist Hindenburg accepterede modstræbende at stille op. Han blev støttet af DVP, DNVP og BVP.

SPD og Det katolske centerparti blev enige om at gøre Marx til deres fælles kandidat. Efter at DZ havde afvist at støtte Braun, trak han sig til fordel for Marx. Det venstreliberale DDP gik også modstræbende med til at tilbagetrække sin kandidat og støtte Marx. Eftersom Marx`s støtter inkluderede både hans eget politiske centrum og den moderate venstreside, blev han anset for at have gode chancer for at vinde. De tre kandidater i anden runde var derfor Hindenburg, Marx og for kommunistpartiet Thälmann. Valget fandt sted 26. april med en valgdeltagelse på 77,6 %. Hindenburg fik flest stemmer, 48,3 % mod Marx' 45,3.

Tyskland 1925
Politiske valg i Tyskland